  Майя Бывальцева 28-тӥ инвожоысен Ижысь Шор площадьын коронавиурслэсь вакцинаци ортчыны радъям пункт ялан ужалоз. Со кӧс фонтан вӧзын, Операя но балетъя кун театр вадьсын, интыяськемын, ивортӥз Удмуртиысь тазалыкез утёнъя министерстволэн пресс-службаез. Мылкыд карисьёсты кык палаткаосын возьмало. Отын вакцинаез возьыны холодильник, рециркуляторъёс но кондиционеръёс пуктэмын. Черодзэс возьмасьёслы шундылэсь но зорлэсь ватӥськон понна палаткаос вадьсын тент кыскизы. Со сяна, ваньзылы ву сётъяло. Вакцинаци пунктын «Будь здоров» ӵектослэн волонтёръёсыз но студентъёс-эмчиос ужалозы. Соос кулэ ужкагазъёсты гожтыны юрттозы, юанъёслы валэктонъёс сётозы, прививка пуктэм бере адямиосты чаклалозы Шор площадьын вакцинаци пункт ужан нуналъёсы 9 часысен 21 часозь усьтэмын луоз (15 часысен 16 часозь вис), шутэтскон нуналъёсы – 10 часысен 21 часозь (15 часысен 16 часозь вис). Ужанрадлык вакциналэн ванезъя яке ӧвӧлэзъя вошӥськыны быгатоз. Тодэ вайытом, Удмуртие «Спутник V» вакциналэн 17 сюрс 400 дозаез вуиз.  Тегъёс: Ижкар Удмуртия коронавирус прививка Шорплощадь  